(Nuomos sutarties formos pavyzdys)

**DAUGIABUČIO NAMO [STOGO] / [STOGO DALIES] NUOMOS SUTARTIS**

Ši Daugiabučio namo [stogo] / [stogo dalies] nuomos sutartis (toliau – **Sutartis**) yra sudaryta [*nurodyti datą*] tarp:

[*nurodyti nuomotojo (-ų) pavadinimą, juridinio asmens kodą (jeigu turi), adresą, el. pašto adresą ir pan.*] (toliau – **Nuomotojas**), atstovaujamas [*nurodyti atstovo vardą ir pavardę*], veikiančio(-ios) pagal [*nurodyti atstovavimo pagrindą*], iš vienos pusės,

ir

[*nurodyti nuomininko (-ų) pavadinimą, juridinio asmens kodą (jeigu turi) arba vardą, pavardę ir fizinio asmens kodą, adresą, el. pašto adresą ir pan.*] (toliau – **Nuomininkas**), atstovaujamas [*nurodyti atstovo vardą ir pavardę*], veikiančio(-ios) pagal [*nurodyti atstovavimo pagrindą*], iš kitos pusės,

Nuomotojas ir Nuomininkas toliau šioje Sutartyje kartu vadinami – **„Šalimis“**, o kiekvienas atskirai – **„Šalimi“**.

**ATSIŽVELGDAMOS Į TAI, KAD:**

1. Nuomotojas yra daugiabučio namo, esančio [*nurodyti daugiabučio namo adresą ir unikalų numerį*] (toliau – **Daugiabutis**), bendro naudojimo objektų, įskaitant Daugiabučio stogą, savininkas;
2. Nuomininkas ant Daugiabučio [*stogo] / [stogo dalies*] pageidauja savo kaštais, atsakomybe ir rizika įrengti ir eksploatuoti apie [\_\_\_] kWp galios saulės fotovoltinę jėgainę (įskaitant jos veikimui reikalingą kabelių tinklą ir kitą susijusią įrangą, kuri turi būti įrengiama Daugiabutyje ir jam priskirtame žemės sklype) elektros energijos gamybai (toliau kartu – **Saulės elektrinė**), o Nuomotojas sutinka suteikti Nuomininkui nuomos pagrindais valdyti ir naudotis Daugiabučio [*stogą] / [stogo dalį*] Saulės elektrinės įrengimui ir eksploatavimui,

**TODĖL**, Šalys sudaro šią Sutartį ir ja susitaria:

1. **SUTARTIES OBJEKTAS IR JO PERDAVIMAS**
2. Nuomotojas įsipareigoja perduoti Nuomininkui, o Nuomininkas įsipareigoja priimti iš Nuomotojo atlygintinai nuomos teise valdyti ir naudotis Daugiabučio *[stogą] / [stogo dalį]* (toliau – **Nuomos objektas**) šioje Sutartyje numatytomis sąlygomis ir tvarka. Nuomos objektas grafiškai pavaizduotas prie šios Sutarties pridedamoje schemoje (toliau – **Schema**) (**Priedas Nr. 1**).
3. Nuomos objektas Nuomotojo perduodamas Nuomininkui Šalims pasirašant perdavimo-priėmimo aktą (toliau – **Aktas**) ne vėliau kaip [*nurodyti datą*] (įskaitytinai). Jei toks Aktas tarp Šalių nėra pasirašomas iki šiame punkte nurodytos datos, tai ši Sutartis automatiškai netenka galios, nebent Šalys raštu sutartų kitaip. Sutarčiai taip netekus galios, Šalys viena kitai jokių netesybų ar nuostolių atlyginimo nemoka.[[1]](#footnote-2)
4. **NUOMOS MOKESTIS IR ATSISKAITYMAI**
   1. Nuomininkas įsipareigoja mokėti Nuomotojui nuomos mokestį, kuris yra lygus [*nurodyti sumą skaičiais ir žodžiais*] Eur plius taikytinas pridėtinės vertės mokestis (jei jis taikomas) už [*mėnesį / ketvirtį / metus*] (toliau – **Nuomos mokestis**). Nuomos mokestį už atitinkamą [*mėnesį / ketvirtį / metus*] Nuomininkas Nuomotojui turi sumokėti ne vėliau kaip iki *[kiekvieno einamojo mėnesio 15 (penkioliktos) dienos] / [kiekvieno einamojo metų kalendorinio ketvirčio pirmo mėnesio pabaigos] / [kiekvienų einamųjų kalendorinių metų \_\_\_\_\_ mėnesio pabaigos]*.*[[2]](#footnote-3)*
   2. Pradedant nuo \_\_\_\_ m. sausio 1 d., kaip pirmosios Nuomos mokesčio indeksavimo dienos, ir vėliau nuo kiekvienų paskesnių metų sausio 1 d. Nuomos mokestis Nuomotojo bus indeksuojamas tokia tvarka: *[įrašyti Nuomos mokesčio indeksavimo tvarką – taikomą indeksą, indeksavimo „lubas“ (jei taikoma), „neigiamos“ indeksacijos (ne)taikymą ir t. t.]*.
   3. Papildomai prie Nuomos mokesčio Nuomininkas šioje Sutartyje numatyta tvarka apmoka už Saulės elektrinės reikmėms sunaudotą elektros energiją bei už Nuomininkui priskirtą Daugiabučio bendrų eksploatacinių išlaidų, kurias dengia visi butų ir patalpų Daugiabučiame savininkai, dalį (įskaitant kaupimo įmokų mokėjimą).
   4. Nuomos mokestis ir kiti pagal šią Sutartį mokami mokėjimai pradedami mokėti nuo Akto pasirašymo dienos. Nuomos mokestis ir kiti mokėjimai, jeigu jie mokami tiesiogiai Nuomotojui, atliekami eurais į Nuomotojo banko sąskaitą nurodytą šioje Sutartyje.
5. **NUOMOS TERMINAS[[3]](#footnote-4)**
   1. Nuomos objektas suteikiamas nuomai [*nurodyti terminą skaitmenimis ir žodžiais*] metų terminui, skaičiuojant nuo Akto pasirašymo dienos (toliau – **Nuomos terminas**).
   2. Nuomos terminas gali būti pratęstas tik atskiru rašytiniu Šalių susitarimu.
6. **ŠALIŲ TEISĖS IR PAREIGOS**
   1. Nuomotojas įsipareigoja savo kaštais, atsakomybe ir rizika:
      1. Sutartyje numatytais terminais ir tvarka perduoti Nuomos objektą Nuomininkui;
      2. leisti Nuomininkui ir jo pasamdytiems rangovams ir tiekėjams šioje Sutartyje numatyta tvarka ir sąlygomis patekti prie Nuomos objekto ir juo naudotis;
      3. sudaryti nuo jo priklausančias sąlygas Nuomininkui atlikti Saulės elektrinės įrengimo darbus, įskaitant bet neapsiribojant: (i) leisti Nuomininkui sandėliuoti saulės modulius ir kitą Saulės elektrinės įrangą, jeigu toks sandėliavimas neviršys leistinos maksimalios stogo apkrovos; (ii) leisti suderintame Projekte nurodytu būdu prisijungti prie Daugiabučio elektros vidaus tinklų, inžinerinėmis šachtomis pravesti kabelius, atlikti kitus panašaus pobūdžio veiksmus, būtinus Saulės elektrinės įrengimui;
      4. ne vėliau kaip per 5 (penkias) darbo dienas po atitinkamo Nuomininko prašymo išduoti ir/ar pasirašyti Nuomotojo turimus išduoti ir/ar pasirašyti dokumentus (pvz., įgaliojimus, sutikimus, suderinimus), priimtinus Nuomotojui, kiek to reikia Saulės elektrinės projektavimui, įrengimui ir eksploatavimui.
      5. atlikti Nuomos objekto kapitalinį remontą. Nuomos objekto kapitalinio remonto sąlygos turi būti iš anksto raštu suderintos su Nuomininku. Nuomos objekto kapitalinis remontas privalo būti atliktas, kai to reikalauja taikytini teisės aktai, valstybinę statinių priežiūrą vykdančios institucijos ar kai to pagrįstai reikalauja Nuomininkas ar Daugiabučio techninis prižiūrėtojas.[[4]](#footnote-5)
   2. Nuomotojas turi tokias teises:
      1. bet kurio metu, be atskiro Nuomininko įspėjimo, patekti ant Daugiabučio stogo, įskaitant Nuomos objektą, ir tikrinti šioje Sutartyje numatytų Nuomininko įsipareigojimų vykdymą bei atlikti kitus susijusius veiksmus (pvz., asmeniškai ar pasitelkiant ekspertus įvertinti stogo būklę, poreikį atlikti remonto darbus ir kt.);
      2. gauti iš Nuomininko visą su šioje Sutartyje numatytų Nuomininko įsipareigojimų vykdymu susijusią informaciją ir dokumentus;
      3. Nuomininkui vengiant vykdyti ar netinkamai vykdant Sutartyje numatytus įsipareigojimus dėl Nuomos objekto priežiūros, eksploatavimo ir remonto, taip pat padarytos žalos ar atsiradusių defektų pašalinimo, organizuoti tokių darbų atlikimą Nuomininko sąskaita, raštu informavus apie tai Nuomininką ne vėliau kaip prieš 5 (penkias) darbo dienas, nebent būtų objektyviai neatidėliotinas tokių darbų poreikis. Dėl to Nuomotojo patirtas išlaidas Nuomininkas privalo atlyginti ne vėliau kaip per 10 (dešimt) dienų po atitinkamo Nuomotojo reikalavimo pateikimo;
      4. raštu įspėjęs Nuomininką ne vėliau kaip prieš 5 (penkias) darbo dienas ir Nuomininkui per šį terminą neištaisius pažeidimo, apriboti Nuomininko galimybes patekti ir/ar naudotis Nuomos objektu ir/ar Saulės elektrine, jei toks naudojimasis neatitinka Sutarties sąlygų ir/ar daro žalą Daugiabučiui ar kitam turtui ar žmonėms;
      5. raštu įspėjęs Nuomininką ne vėliau kaip prieš 5 (penkias) darbo dienas, atlikti Daugiabučio ar atitinkamų jo elementų (tame tarpe stogo) renovacijos, remonto ar kitokio atnaujinimo darbus;
      6. įgyvendinti kitas teisės aktuose numatytas Nuomotojo teises.
   3. Nuomininkas įsipareigoja savo kaštais, atsakomybe ir rizika:
      1. naudoti Nuomos objektą tik šioje Sutartyje numatytam tikslui griežtai pagal šioje Sutartyje numatytą tvarką ir sąlygas;
      2. prieš teikiant parengtą Saulės elektrinės įrengimo projektą (kitur – **Projektas**) derinimui institucijoms, pateikti parengtą Projektą Nuomotojo patvirtinimui. Jei Nuomotojas per 10 (dešimt) darbo dienų po Projekto gavimo nepateikia raštiškų pastabų Projektui, tai laikoma, kad Projektui Nuomotojas pritarė. Jei per šį terminą Nuomotojas pateikia raštiškas pastabas Projektui, tai Nuomininkas pakoreguoja Projektą pagal pateiktas pastabas ir iš naujo pateikia pakoreguotą Projektą derinimui Nuomotojui šiame punkte numatyta tvarka;
      3. jei ir kiek tai privaloma pagal taikytinus teisės aktus, atlikti Daugiabučio stogo ir/ar kitų konstrukcijų tyrimus ar ekspertizes dėl galimybės ir galimų papildomų reikalavimų įrengti Saulės jėgainę ant Daugiabučio stogo;
      4. jei ir kiek tai privaloma pagal taikytinus teisės aktus, gauti Daugiabučio projekto autoriaus sutikimą Saulės elektrinės įrengimui ant Daugiabučio stogo;
      5. gauti statybą leidžiantį dokumentą (jei toks privalomas pagal teisės aktus) bei visus kitus institucijų ir kitų trečiųjų asmenų leidimus, sutikimus ir suderinimus, kurių reikia teisėtai įrengti ir eksploatuoti Saulės elektrinę; apie kiekvieną tokį gautą leidimą, sutikimą ir suderinimą nedelsiant raštu informuoti Nuomotoją, pateikdamas jam tokio gauto leidimo, sutikimo ir suderinimo kopiją; užtikrinti, kad minėti leidimai, sutikimai ir suderinimai galiotų viso Saulės elektrinės įrengimo ir eksploatavimo metu;
      6. jei ir kiek to reikia Saulės elektrinės įrengimui ir eksploatavimui, pertvarkyti (pakeisti, atnaujinti, padidinti galią ir kt.) Daugiabučio elektros tiekimo sistemą (įvadą, kabelius ir kt.), tokius darbus numatant Projekte. Tokie Daugiabučio elektros tiekimo sistemos pertvarkymo darbai privalo būti suprojektuoti ir atlikti taip, kad dėl Saulės elektrinės įrengimo nepablogėtų esama Daugiabučio ir jame esančių butų ir patalpų savininkų padėtis (tame tarpe dėl esamos elektros tinklų galios ir kt.);
      7. Projekte numatyti ir faktiškai įrengti su Saulės elektrine susijusias žaibosaugos priemones;
      8. Saulės elektrinės įrengimo darbus vykdyti griežtai pagal Nuomotojo ir kompetentingų institucijų patvirtintą Projektą ir laikantis kitų kompetentingų institucijų išduotų leidimų, sutikimų, suderinimų, reikalavimų ir sąlygų bei visų privalomų taikytinų teisės aktų reikalavimų;
      9. Saulės elektrinės įrengimui darbų vykdymui naudoti tik sertifikuotas, naujas medžiagas bei kvalifikuotus, reikalingus atestatus ir licencijas turinčius bei legaliai dirbančius specialistus;
      10. ne vėliau kaip likus 20 (dvidešimt) dienų iki bet kokių faktinių Saulės elektrinės įrengimo Daugiabutyje ir/ar jam priskirtame žemės sklype darbų, raštu informuoti Nuomotojui, nurodydamas tokių darbų pradžią ir numatomą darbų vykdymo grafiką;
      11. Saulės elektrinės įrengimo darbus (ypač tuos kurie vykdomi ne Nuomos objekte, t. y. ne ant Daugiabučio stogo, o kituose suderintame Projekte nurodytuose Daugiabučio bendro naudojimo objektuose (pvz., laiptinėse ar rūsyje esančiose inžinerinėse šachtose) ir/ar Daugiabučiui priskirtame žemės sklype, taip pat tuos, kuriems vykdyti yra reikalinga kokia nors išorinė kėlimo įranga ar pastoliai) vykdyti ne ilgiau kaip [\_\_\_] mėnesių nuo jų vykdymo pradžios;
      12. Saulės elektrinės įrengimo darbus Daugiabutyje (įskaitant Nuomos objektą) ir jam priskirtame žemės sklype vykdyti tik darbo dienomis, darbo valandomis nuo 8:00 val. iki 18:00 val., nebent su Nuomotoju raštu būtų suderinta kitaip;
      13. užbaigus Saulės elektrinės įrengimo darbus, iš Nuomos objekto ir kitų vietų pašalinti visas likusias medžiagas, atliekas ir šiukšles bei nedelsiant raštu apie užbaigimą bei apie Saulės elektrinės veiklos pradžią informuoti Nuomotoją;
      14. Saulės elektrinę eksploatuoti griežtai laikantis kompetentingų institucijų išduotų leidimų, sutikimų, suderinimų, reikalavimų ir sąlygų bei visų privalomų taikytinų teisės aktų reikalavimų;
      15. Saulės elektrinės įrengimo darbus vykdyti, taip pat ją eksploatuoti tokiu būdu, kad Daugiabučio butų ir patalpų savininkams ir naudotojams nebūtų trukdoma naudotis jiems priklausančiu turtu bei Daugiabučio bendro naudojimo objektais dėl triukšmo, kvapų, taršalų ir kitų priežasčių, taip pat kad nebūtų bloginama Daugiabučio stogo ir kitų statinio elementų būklė;
      16. nenaudoti jokių Daugiabučio bendro naudojimo objektų (laiptinių, rūsių, inžinerinių kanalų ir kt.) bei Daugiabučiui priskirto žemės sklypo be išankstinio raštiško Nuomotojo sutikimo, išskyrus kiek tai bus numatyta suderintame Projekte;
      17. atlyginti Nuomotojui, butų ir patalpų Daugiabutyje savininkams ir kitiems tretiesiems asmenims visą jų turtui ir žmonėms vykdant Saulės elektrinės įrengimo darbus bei ją eksploatuojant padarytą žalą;
      18. vykdyti šioje Sutartyje numatytus įsipareigojimus, susijusius su draudimu;
      19. leisti ir sudaryti reikiamas sąlygas Nuomotojui bet kada tikrinti Saulės elektrinės įrengimo darbus bei Sutartyje numatytų Nuomininko įsipareigojimų dėl Saulės elektrinės ir Nuomos objekto eksploatavimo ir priežiūros vykdymą;
      20. nedelsiant pateikti Nuomotojui visą jo prašomą Nuomininko turimą ar privalomą turėti informaciją ir dokumentus, susijusius su Saulės elektrinės projektavimu ir statyba, taip pat su Saulės elektrinės ir Nuomos objekto eksploatavimu ir priežiūra;
      21. nedelsiant informuoti Nuomotoją apie su Nuomos objektu ir/ar Saulės elektrine susijusias avarijas ar kitus draudiminius įvykius bei imtis neatidėliotinų priemonių tokių avarijų ar įvykių neigiamiems padariniams šalinti, taip pat informuoti Nuomotoją apie Nuomos objektui ar kitoms Daugiabučio dalims avarija ar įvykiu padarytą žalą, dalyvauti avarijos ar įvykio tyrime;
      22. užtikrinti, kad visu Nuomos terminu Nuomos objektas ir Saulės elektrinė būtų tvarkingi, užtikrinti ir rūpintis jų priežiūra ir einamuoju remontu. Nuomos objekto einamasis remontas privalo būti atliktas, kai to reikalauja taikytini teisės aktai, valstybinę statinių priežiūrą vykdančios institucijos ar kai to pagrįstai reikalauja Nuomotojas ar Daugiabučio techninis prižiūrėtojas;
      23. užtikrinti ir rūpintis Saulės elektrinės einamuoju ir kapitaliniu remontu;
      24. teikti visą su Nuomos objektu ir Saulės elektrine susijusią reikalingą informaciją Daugiabučio techniniam prižiūrėtojui, vykdyti teisėtus Daugiabučio techninio prižiūrėtojo nurodymus, susijusius su Nuomos objekto ir Saulės elektrinės naudojimu, eksploatavimu ir priežiūra;
      25. pasibaigus Nuomos terminui arba šią Sutartį nutraukus ar jai pasibaigus joje nustatyta tvarka ir sąlygomis prieš Nuomos termino pabaigą, ne vėliau kaip paskutinę Nuomos termino ar Sutarties galiojimo dieną grąžinti pilnai atlaisvintą Nuomos objektą tokios būklės, kokios jis buvo perdavimo metu, atsižvelgiant į normalų nusidėvėjimą. Nuomininkas yra atsakingas už Saulės elektrinės (su visomis jos sudedamosiomis dalimis) išmontavimą iki šiame punkte nurodytos datos, įskaitant visų tam reikalingų leidimų gavimą;
      26. numatyti Projekte bei pagal jį įrengti Saulės elektrinės įrengimui ir eksploatavimui reikalingos elektros energijos apskaitą (subapskaitą) ir laiku atsiskaityti su Nuomotoju (ar elektros energijos tiekėju, jei su Nuomotojo sutikimu Nuomininkas sudaro tiesioginę sutartį dėl elektros energijos tiekimo) už sunaudotą elektros energiją. Nuomotojo išrašytą sąskaitą už sunaudotą elektros energiją Nuomininkas privalo apmokėti ne vėliau kaip per 10 (dešimt) dienų po sąskaitos pateikimo;
      27. laiku atsiskaityti su Nuomotoju už Nuomininkui priskirtą Daugiabučio bendrų eksploatacinių išlaidų, kurias dengia visi butų ir patalpų Daugiabučiame savininkai, dalį (įskaitant kaupimo įmokų mokėjimą). Nuomininkui priskirta Daugiabučio bendrų eksploatacinių išlaidų dalis yra lygi [\_\_\_] procentų visų Daugiabučio bendrų eksploatacinių išlaidų.[[5]](#footnote-6) Nuomotojo išrašytą sąskaitą už Nuomininkui priskirtą Daugiabučio bendrų eksploatacinių išlaidų dalį Nuomininkas privalo apmokėti ne vėliau kaip per 10 (dešimt) dienų po sąskaitos pateikimo;
      28. savo nuožiūra rūpintis Saulės elektrinės apsauga, nepažeidžiant šios Sutarties sąlygų ir Daugiabučio gyventojų teisių ir interesų.
   4. Nuomininkas turi tokias teises:
      1. Netrukdomai šioje Sutartyje numatyta tvarka ir sąlygomis naudotis Nuomos objektu, įskaitant, bet neapsiribojant: (i) Nuomos objekte sandėliuoti saulės modulius ir kitą Saulės elektrinės įrangą, jeigu toks sandėliavimas neviršys leistinos maksimalios stogo apkrovos; (ii) pravesti Saulės elektrinei reikalingus kabelius per Daugiabučio inžinerines šachtas, kaip tai bus numatyta patvirtintame Projekte;
      2. subnuomoti ir / ar suteikti teisę naudoti Nuomos objektą kitais pagrindais bet kokiems tretiesiems asmenims tik su atskiru išankstiniu Nuomotojo rašytiniu sutikimu.
   5. Šalys gali sudaryti atskirą rašytinį susitarimą dėl Saulės elektrinėje pagamintos elektros energijos tiekimo Daugiabučio namo ir/ar jo gyventojų poreikiams tvarkos ir sąlygų.
7. **DRAUDIMAS**
   1. Nuomininkas įsipareigoja:
      1. Užtikrinti, kad Projekto rengėjas apdraustų savo (kaip projektuotojo) profesinę civilinę atsakomybę ne mažesne kaip [*nurodyti sumą skaičiais ir žodžiais*] eurų suma, ir pateiktų Nuomotojui tokio draudimo polisą bei draudimo įmokos apmokėjimą patvirtinančius dokumentus;
      2. Užtikrinti, kad Saulės elektrinės įrengimo darbų rangovas apdraustų savo (kaip rangovo) civilinę atsakomybę ne mažesne kaip [*nurodyti sumą skaičiais ir žodžiais*] eurų suma, ir pateiktų Nuomotojui tokio draudimo polisą bei draudimo įmokos apmokėjimą patvirtinančius dokumentus;
      3. Užtikrinti, kad Saulės elektrinės įrengimo darbų rangovas apdraustų Saulės elektrinės įrengimo darbus visų rizikų draudimu, t. y. dėl žalos statiniui, trečiųjų asmenų sveikatai, žalos, atsiradusios dėl gyvybės atėmimo, žalos trečiųjų asmenų turtui, ir pateiktų Nuomotojui tokio draudimo polisą bei draudimo įmokos apmokėjimą patvirtinančius dokumentus;
      4. nuo Saulės elektrinės įrengimo darbų pabaigos apdrausti savo (kaip Nuomininko) civilinę atsakomybę ne mažesne kaip [*nurodyti sumą skaičiais ir žodžiais*] eurų suma civilinės atsakomybės draudimu nuo Nuomotojui ir tretiesiems asmenims padarytos žalos, atsiradusios dėl Nuomininko veiklos valdant, naudojant ir eksploatuojant Nuomos objektą ir Saulės elektrinę ir pateikti Nuomotojui tokio draudimo polisą bei draudimo įmokos apmokėjimą patvirtinančius dokumentus;
      5. nuo Saulės elektrinės įrengimo darbų pabaigos apdrausti Saulės elektrinę turto draudimu ne mažesne kaip atstatomąja verte (be regreso teisės į Nuomotoją ir butų bei patalpų Daugiabučiame savininkus) ir pateikti Nuomotojui tokio draudimo polisą bei draudimo įmokos apmokėjimą patvirtinančius dokumentus.
8. **SUTARTIES GALIOJIMAS IR NUTRAUKIMAS, ŠALIŲ ATSAKOMYBĖ[[6]](#footnote-7)**
   1. Nuomininkui laiku neatlikus bet kokių mokėjimų privalomų mokėti pagal šią Sutartį, Nuomotojui pareikalavus, Nuomininkas privalės mokėti delspinigius, kurių dydis sudaro 0,04 procento nuo visos laiku nesumokėtos sumos už kiekvieną pavėluotą dieną.
   2. Ši Sutartis įsigalioja ją pasirašius ir galioja iki Nuomos termino pabaigos ar Sutarties nutraukimo ar pasibaigimo prieš Nuomos termino pabaigą joje nustatyta tvarka ir sąlygomis.
   3. Jei Nuomininkas neįrengia Saulės elektrinės ir negauna leidimo elektros energijos gamybai iki [*nurodyti datą*] (įskaitytinai), tai ši Sutartis netenka galios, nebent Šalys raštu susitartų kitaip.
   4. Nuomotojas, nesikreipdamas į teismą, turi teisę vienašališkai nutraukti Sutartį dėl esminio Sutarties pažeidimo, įspėjęs apie tai Nuomininką raštu ne vėliau kaip prieš 30 (trisdešimt) dienų iki numatomos Sutarties nutraukimo dienos.
   5. Nuomininkas, nesikreipdamas į teismą, turi teisę vienašališkai nutraukti Sutartį dėl esminio sutarties pažeidimo, įspėjęs apie tai Nuomotoją raštu ne vėliau kaip prieš 30 (trisdešimt) dienų iki numatomos Sutarties nutraukimo dienos.
   6. Jei Sutartį pažeidusi Šalis per šios Sutarties 6.4 ir 6.5 punkte numatytą įspėjimo terminą pašalina pažeidimą, tai pranešimas apie Sutarties nutraukimą netenka galios ir Sutartis toliau lieka galioti.
   7. Laikoma, kad Nuomotojas padarė esminį šios Sutarties pažeidimą, jeigu jis:
      1. vėluoja pasirašyti Aktą šioje Sutartyje nustatyta tvarka;
      2. pažeidžia bet kokį kitą Sutartimi prisiimtą įsipareigojimą ir toks pažeidimas neištaisomas per protingą terminą, kuris negali būti trumpesnis nei 10 dienų.
   8. Laikoma, kad Nuomininkas padarė esminį šios Sutarties pažeidimą, jeigu jis:
      1. vėluoja pasirašyti Aktą šioje Sutartyje nustatyta tvarka;
      2. netinkamai vykdo įsipareigojimus, numatytus šios Sutarties 5 dalyje;
      3. atlieka veiksmus, susijusius su Saulės elektrinės įrengimu ir/arba eksploatavimu, neturėdamas tam reikalingų leidimų, sutikimų ir/arba suderinimų;
      4. ilgiau kaip 20 kalendorinių dienų vėluoja sumokėti bet kurį iš šioje Sutartyje numatytų mokėjimų;
      5. Nuomos objektą naudoja ne pagal šioje Sutartyje numatytą tikslą, tvarką ir sąlygas;
      6. Nuomos objektą suteikia naudotis kitiems asmenims be rašytinio Nuomotojo sutikimo;
      7. netinkamai vykdo įsipareigojimus, susijusius su Nuomos objekto remontu ir priežiūra;
      8. pažeidžia bet kokį kitą Sutartimi prisiimtą įsipareigojimą ir tokio pažeidimo neištaiso per protingą terminą, kuris negali būti trumpesnis nei 10 dienų.
   9. Nuomininkas gali nutraukti Sutartį vienašališkai dėl bet kokių priežasčių, įspėjęs apie tai Nuomotoją raštu ne vėliau kaip prieš [*nurodyti įspėjimo terminą*] iki planuojamos Sutarties nutraukimo dienos.[[7]](#footnote-8)
   10. Šalys Sutartį gali nutraukti apipusiu rašytiniu susitarimu.
9. **BAIGIAMOSIOS NUOSTATOS**
   1. Šalys patvirtina ir garantuoja, kad turi teisę ir įgaliojimus, t. y. yra gavusios visus reikiamus sprendimus, leidimus bei suderinimus, sudaryti šią Sutartį ir prisiimti Sutartyje numatytus įsipareigojimus.
   2. Visi Šalių pranešimai ar kita informacija, taip pat su šia Sutartimi susijusios pretenzijos turi būti pateiktos raštu ir yra laikomos tinkamai įteiktomis, jei yra siunčiamos registruotu laišku, per kurjerį ar elektroniniu paštu arba įteikiant asmeniškai žemiau nurodytais adresais arba bet kuriuo kitu čia nurodyta tvarka pranešimams siųsti Šalies nurodytu adresu:

Siunčiant Nuomotojui:

[\_\_\_\_\_\_\_\_\_\_\_\_\_\_\_\_\_\_\_\_\_]

Siunčiant Nuomininkui:

[\_\_\_\_\_\_\_\_\_\_\_\_\_\_\_\_\_\_\_\_\_]

* 1. Bet kuri Šalis turi teisę Nuomininko sąskaita įregistruoti šią Sutartį Nekilnojamojo turto registre.
  2. Visi ginčai, susiję su šia Sutartimi, yra sprendžiami Šalių tarpusavio derybų būdu. Šalims nepavykus taikiai išspręsti kilusio ginčo, ginčas sprendžiamas Lietuvos Respublikos teismuose teisės aktuose nustatyta tvarka.
  3. Šiai Sutarčiai yra taikomi Lietuvos Respublikos teisės aktai.
  4. Ši Sutartis gali būti pasirašoma abiejų Šalių atstovų fiziniais parašais – tokiu atveju Sutartis sudaroma 2 (dviem) vienodą teisinę galią turinčiais egzemplioriais, po vieną kiekvienai Šaliai. Sutartis taip pat gali būti sudaroma elektroniniu būdu, abiem Šalims pasirašant kvalifikuotu elektroniniu parašu, turinčiu laiko žymą – tokiu atveju Sutartis laikoma sudaryta nuo vėliau pasirašiusios Šalies kvalifikuoto elektroninio parašo laiko žymos.

1. **PRIEDAI**
   1. Prie šios Sutarties yra pridedamas šis priedas, kuris sudaro neatskiriamą jos dalį:

Priedas Nr. 1 – Schema.

|  |  |
| --- | --- |
| **Nuomotojo vardu:** | **Nuomininko vardu:** |
| [*nurodyti pasirašančio asmens vardą, pavardę, pareigas ar atstovavimo pagrindą*] | [*nurodyti pasirašančio asmens vardą, pavardę, pareigas ar atstovavimo pagrindą*] |

——————————

1. Pastaba. Teikiama šioje pavyzdinėje formoje taip:

   a) perdavimo aktas turi būti pasirašytas iki atitinkamos datos (galima numatyti, kad perdavimas įvyksta šios sutarties pagrindu ir ji kartu yra ir perdavimo aktas);

   b) jei perdavimo aktas nesudaromas, tai sutartis automatiškai pasibaigia be jokių neigiamų pasekmių abiem šalims;

   c) galima nusimatyti atsakomybę už vėlavimą, nutraukimo teises, bet visa tai apsunkintų sutartį. [↑](#footnote-ref-2)
2. Pastaba. Priklausomai nuo pasirinkto Nuomos mokesčio mokėjimo intervalo, aiškumo dėlei dar galima įrašyti nuostatą dėl pirmojo nepilno mėnesio / ketvirčio / metų Nuomos mokesčio apmokėjimo termino. [↑](#footnote-ref-3)
3. Pastaba:  
   a) pirmenybės teisė: pagal CK (Civilinį Kodeksą), Nuomininkas tinkamai vykdęs nuomos sutartį, turi pirmenybės teisę atnaujinti nuomos sutartį. Sutartyje galima numatyti, kad Nuomininkas atsisako tokios pirmenybės teisės arba numatyti tokios pirmenybės teisės įgyvendinimo tvarką ir sąlygas. Kol kas visa tai neįtraukta, todėl galioja bendra CK nuostata;

   b) pratęsimo teisė: sutartyje galima numatyti, kad Nuomininkas turi teisę vienašališkai atitinkamam sutartyje nurodytam laikotarpiui pratęsti Nuomos terminą (tokiomis pačiomis sąlygomis arba iš anksto sutartomis sutartyje nurodytomis naujomis sąlygomis). Apie pasinaudojimą tokia pratęsimo teise Nuomininkas privalėtų iš anksto (prieš Sutartyje nurodytą terminą) raštu informuoti Nuomotoją. Jei nustatytu terminu Nuomininkas neinformuoja, tai reiškia, kad tokia pratęsimo teise jis nepasinaudojo. [↑](#footnote-ref-4)
4. Pastaba. Šalys sutartimi gali sutarti, kad ir kapitalinį remontą savo sąskaita atlieka Nuomininkas. [↑](#footnote-ref-5)
5. Pastaba. Galima sutarti dėl kitų Nuomininkui priskirtos Daugiabučio bendrų eksploatacinių išlaidų dalies apskaičiavimo būdų. [↑](#footnote-ref-6)
6. Pastaba. Šioje pavyzdinėje formoje jokios atsakomybės šalims už sutarties nutraukimą dėl kitos šalies kaltės nėra numatyta. Vienintelė pasekmė – Panaudos gavėjas turi viską išsiardyti, išsivežti, atlaisvinti ir grąžinti Panaudos objektą. [↑](#footnote-ref-7)
7. Pastaba. Tokia teisė gali ir nebūti numatyta. [↑](#footnote-ref-8)